open-index/open-wikipedia-markdown huggingface dataset:
Ανριό (γελοιογράφος)

[thumb|Εικονογράφηση του Ανριό στο περιοδικό ''Journal amusant'' για την [οπερέτα *L'Oeuf rouge* σε μουσική του Εντμόν Ωντράν (1890)]]
O **Ανρί Μαιγκρό** (*Henri Maigrot*, 1857-1933) ήταν Γάλλος γελοιογράφος, εικονογράφος και συγγραφέας, γνωστός με το καλλιτεχνικό ψευδώνυμο **Ανριό** (*Henriot*), ή το λογοτεχνικό ψευδώνυμο **Pit**. Γεννήθηκε στην Τουλούζη. Γιος του ήταν ο μυθιστοριογράφος, ποιητής, δοκιμιογράφος, κριτικός της λογοτεχνίας και ακαδημαϊκός Εμίλ Ανριό.

Ο Ανριό συνεργάσθηκε με πολλά περιοδικά, όπου δημοσίευε ποικιλία γελοιογραφιών και σκίτσων. Το 1890 έγινε διευθυντής της εφημερίδας *[[Le Charivari]]*, αλλά η μεγαλύτερη σε διάρκεια συνεργασία του ήταν με το περιοδικό *[[L'Illustration]]*, μέχρι το 1931. Επιπλέον, τον Ιανουάριο του 1915 δημιούργησε τη δική του σατιρική εφημερίδα, με τίτλο *La Baïonnette*.

Καθώς είχε φίλους μουσικούς, ο Μαιγκρό/Ανριό έγραψε και στίχους τραγουδιών, όπως το «Lettre à Ninon», που μελοποιήθηκε από τον Πωλ Ντελμέ, ή το «Chanson pour elle», που μελοποιήθηκε από τον κλασικό συνθέτη Ζυλ Μασνέ. Ο Μαιγκρό απεβίωσε στο Νελ-λα-Βαλέ σε ηλικία 76 ετών.

## Μερικά έργα του
* *Napoléon aux enfers* (= «Ο Ναπολέων στην κόλαση»)
* *Les Régiments de France, histoire des Zouaves*, Παρίσι, περ. 1900
* *L'Année parisienne*, εκδ. Conquet, 1894
* *Aventures prodigieuses de Cyrano de Bergerac*, εκδ. Pellerin, Épinal, 1900
* *Histoire d'un vieux chêne* (= «Ιστορία μιας γέρικης βελανιδιάς»)
* *Paris en l’an 3000*, εκδ. Henri Laurens, Παρίσι 1910

## Εξωτερικοί σύνδεσμοι
*  
* 
* 
## Παραπομπές


Κατηγορία:Γάλλοι γελοιογράφοι
Κατηγορία:Γάλλοι εικονογράφοι
Κατηγορία:Γάλλοι στιχουργοί
Ανρί-Ρομπέρ

O **Ανρί-Ρομπέρ** (γαλλ. *Henri-Robert*, 4 Σεπτεμβρίου 1863 – 12 Μαΐου 1936) ήταν Γάλλος δικηγόρος, συγγραφέας ιστορικών έργων και μέλος της Γαλλικής Ακαδημίας από το 1923.

Ο Ανρί-Ρομπέρ γεννήθηκε από άγνωστους γονείς, αλλά σπούδασε νομικά και έγινε δεκτός στον Δικηγορικό Σύλλογο Παρισίων το 1885 (μάλιστα απέκτησε και διδακτορικό στη νομική αργότερα, το 1895). Ειδικεύθηκε στις ποινικές υποθέσεις και απέκτησε γρήγορα μεγάλη φήμη χάρη στην εξαιρετική του ευγλωττία και τη χειμαρρώδη επιχειρηματολογία του, ώστε να καταστεί σύντομα ένας διάσημος δικηγόρος. Υπερασπίσθηκε μια νέα γυναίκα, την Γκαμπριέλ Μπομπάρ (*Gabrielle Bompard*), σε μια δίκη για φόνο που έκανε μεγάλη αίσθηση το 1889, κατά τη διάρκεια της οποίας ο δικηγόρος κάλεσε και τον Ζωρζ Ζιλ ντε λα Τουρέτ ως εμπειρογνώμονα μάρτυρα σε θέματα υπνωτισμού. Υπερασπίσθηκε επίσης την απατεώνισσα Τερέζ Υμπέρ και την κατά συρροή φόνισσα μικρών παιδιών Ζαν Βεμπέρ. Το 1887 έγινε γραμματέας της Ομοσπονδίας Γάλλων Δικηγόρων. Το 1903 ένας ανταποκριτής των *[[New York Times]]* στο Παρίσι τον περιέγραψε ως «έναν εξαιρετικά επιτυχημένο δικηγόρο ... τον προτιμώμενο δικηγόρο των εγκληματικών τάξεων, [που] έχει ήδη σώσει αναρίθμητα κεφάλια από τη λαιμητόμο».

Από το 1913 μέχρι το 1919 ο Ανρί-Ρομπέρ ήταν ο πρόεδρος του Δικηγορικού Συλλόγου Παρισίων. Μετά τον Α΄ Παγκόσμιο Πόλεμο στράφηκε προς τις πολιτικές δίκες και τη συγγραφή βιβλίων, όπως τα *Οι μεγάλες δίκες της ιστορίας* (1923), *Ο δικηγόρος* (1926) και ιστορικά βιογραφικά έργα όπως για τους Ερρίκο Η΄ της Αγγλίας, Μαρία Στιούαρτ, Αικατερίνη των Μεδίκων, Μαρία Αντουανέτα, και Ανρί Κουαφιέ ντε Ρυζέ ντ'Εφιά.

* Η θυγατέρα του Ανρί-Ρομπέρ, η Ζαν (*Jeanne*) Ανρί-Ρομπέρ, παντρεύτηκε το 1912 τον μετέπειτα Πρωθυπουργό της Γαλλίας Πωλ Ρεϊνώ.

## Παραπομπές


## Εξωτερικοί σύνδεσμοι
* Online βιογραφία (στη γαλλική)

Κατηγορία:Γάλλοι δικηγόροι
Κατηγορία:Γάλλοι συγγραφείς
Κατηγορία:Γάλλοι ακαδημαϊκοί
Κομητεία Λι (Φλόριντα)

Η **Κομητεία Λι** (αγγλ.: *Lee County*) είναι κομητεία στην πολιτεία της Φλόριντα των Ηνωμένων Πολιτειών. Κατά την απογραφή του 2020, ο πληθυσμός ήταν 760.822 κάτοικοι. Το 2022, ο πληθυσμός ήταν 822.453, γεγονός που την καθιστά την όγδοη πολυπληθέστερη κομητεία της πολιτείας.  Έδρα της κομητείας είναι το Φορτ Μάγερς, με πληθυσμό 86.395 κατοίκους σύμφωνα με την απογραφή του 2020  και η μεγαλύτερη πόλη είναι το Κέιπ Κόραλ, με εκτιμώμενο πληθυσμό 194.016 για το 2020.
## Ιστορία
 
Η κομητεία ιδρύθηκε το 1887 από την κομητεία Μονρόε.  Το Φορτ Μάγερς είναι η έδρα της κομητείας και κέντρο τουρισμού στη νοτιοδυτική Φλόριντα. Είναι περίπου  νότια της Τάμπα στο σημείο συνάντησης του Κόλπου του Μεξικού και του ποταμού Caloosahatchee. Η κομητεία είναι η έδρα για την ανοιξιάτικη προπόνηση των ομάδων του Μπόστον Ρεντ Σοξ και των Minnesota Twins της Major League Baseball.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3,140 τ.χλμ, εκ των οποίων 1,110 τ.χλμ  (35,3%) καλύπτονται από νερό.  Η κομητεία Lee βρίσκεται στη νοτιοδυτική ακτή της Φλόριντα. Είναι περίπου 200 χλμ νότια της Τάμπα, 185 χλμ δυτικά του Φορτ Λόντερντεϊλ μέσω Interstate 75, και περίπου 200 χλμ δυτικά-βορειοδυτικά του Μαϊάμι μέσω της εθνικής οδού 41 των ΗΠΑ.

## Παρακείμενες κομητείες
* Κομητεία Σάρλοτ (βόρεια)
* Κομητεία Γκλέιντ (βορειοανατολικά)
* Κομητεία Κόλιερ (νοτιοανατολικά)
* Κομητεία Χένρι (ανατολικά)

## Παραπομπές

## Εξωτερικοί σύνδεσμοι
* 
* Lee County government website

Κατηγορία:Κομητείες της Φλόριντα
Πρωτάθλημα πετοσφαίρισης Α1 εθνικής κατηγορίας γυναικών 1990-1991

Το πρωτάθλημα βόλεϊ γυναικών της περιόδου 1990–91, ήταν το πρώτο πρωτάθλημα της Α1 Εθνικής Κατηγορίας.

Μετά τις δύο πειραματικές περιόδους, όπου η Α' Εθνική διεξήχθη σε δύο υποομίλους με ονομασίες Α1 και Α2 και τις ομάδες να αγωνίζονται μεταξύ τους από τέσσερις φορές, την περίοδο 1990–91 καθιερώθηκε οριστικά η Α1 κατηγορία με τη γνώριμη σημερινή της μορφή και διεξαγωγή σε δύο φάσεις, την κανονική περίοδο και τα πλέι οφ. 

Όπως και τις δύο προηγούμενες περιόδους πάντως, οι νέες κατηγορίες Α1 και Α2 που σχηματίστηκαν κατά την περίοδο 1990–91, ήταν στην πραγματικότητα κι αυτές δύο υποκατηγορίες διαφορετικής δυναμικότητας που συναποτελούσαν την πρώην ενιαία Α' Εθνική. Μάλιστα οι δύο καλύτερες ομάδες της Α2 συμμετείχαν στα πλέι οφ, και είχαν τη δυνατότητα να φτάσουν ως την κατάκτηση του πρωταθλήματος. Οι δύο κατηγορίες διατήρησαν αυτή την ιδιότητα ως και την περίοδο 1992–93, ενώ από την περίοδο 1993–94 αποκόπηκαν οριστικά σε δύο ξεχωριστές κατηγορίες.

Πρωταθλητής αναδείχθηκε για δεύτερη συνεχή σεζόν ο Παναθηναϊκός Α.Ο. και με χαρακτηριστική άνεση, καθώς παρέμεινε αήττητος σε όλη τη διάρκεια του πρωταθλήματος.

## Κανονική Περίοδος
### Τελική Βαθμολογία

## Μπαράζ για Α1
Οι δύο τελευταίες ομάδες της Α1 αγωνίστηκαν σε αγώνες μπαράζ σε έναν όμιλο μαζί με τις δύο ομάδες που κατέλαβαν την τρίτη και τέταρτη θέση στην Α2.

## Πλέι οφ
Στα πλέι οφ οι σειρές μεταξύ ομάδων της Α1 κρίθηκαν στις 3 νίκες, με μεταφορά των αποτελεσμάτων της κανονικής περιόδου, ενώ ο πρώτος αγώνας διεξαγόταν στην έδρα της ομάδας που είχε κατακτήσει χαμηλότερη θέση κατά την κανονική περίοδο. Οι σειρές μεταξύ ομάδας Α1 και ομάδας από την Α2, κρίθηκαν στις δύο νίκες, ενώ σε αυτά τα ζευγάρια ο πρώτος αγώνας έγινε στην έδρα της ομάδας που μετείχε στην Α1. Ο μοναδικός τελικός που χρειάστηκε για να αναδειχθεί ο πρωταθλητής, διεξήχθη στο κλειστό της Νέας Σμύρνης.

### Προημιτελικοί

### Ημιτελικοί
#### <u>(1) Παναθηναϊκός Α.Ο.</u> – (3) Ζ.Α.Ο.Ν. (3–0)
2-0 από την κανονική περίοδο.

#### <u>(2) Α.Σ. Ιωνικός Ν.Φ.</u> – (1/Α2) Α.Γ.Σ. Δραπετσώνας (2–0)

### Μικρός τελικός
#### <u>(3) Ζ.Α.Ο.Ν.</u> – (1/Α2) Α.Γ.Σ. Δραπετσώνας (2–0)

### Μεγάλος τελικός
#### <u>(1) Παναθηναϊκός Α.Ο.</u> – (2) Α.Σ. Ιωνικός Ν.Φ. (3–0)
2-0 από την κανονική περίοδο.

## Τελική Κατάταξη

## Πηγές
*Εφημερίδα Αθλητική Ηχώ.
*Εφημερίδα Καθημερινή



1990 1991
Α1 Γυναικων
Α1 Γυναικων
Κομητεία Λι (Τέξας)

Η **Κομητεία Λι** (αγγλ.: *Lee County*) είναι κομητεία που βρίσκεται στην Πολιτεία Τέξας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 17.478.  Η έδρα της κομητείας του είναι το Γκίντινγκς.  Η κομητεία ιδρύθηκε το 1874 και πήρε το όνομά της από τον Συνομοσπονδιακό Στρατηγό Ρόμπερτ Λη. Η κομητεία έχει πολλά Συνομοσπονδιακά μνημεία και μνημεία στις Συνομοσπονδιακές Πολιτείες της Αμερικής .

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,640 τ.χλμ, εκ των οποίων 13 τ.χλμ (0,8%) καλύπτονται από νερό. 

## Παρακείμενες Κομητείες
* Κομητεία Μάιλαμ (βόρεια)
* Κομητεία Μπέρλεσον (βορειοανατολικά)
* Κομητεία Ουάσινγκτον (ανατολικά)
* Κομητεία Φαγιέτ (νοτιοανατολικά)
* Κομητεία Μπάστροπ (νοτιοδυτικά)
* Κομητεία Ουίλιαμσον (βορειοδυτικά)

## Παραπομπές

## Εξωτερικοί σύνδεσμοι
* Κομητεία Λι

Κατηγορία:Κομητείες του Τέξας
Κομητεία Λι (Τζόρτζια)

Η **Κομητεία Λι** (αγγλ.: *Lee County*) είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 33.163 κάτοικοι.  

Η κομητεία ιδρύθηκε το 1825 και η έδρα είναι το Λίσμπεργκ.  Η κομητεία Λι περιλαμβάνεται στη μητροπολιτική στατιστική περιοχή του Ώλμπανυ της Τζόρτζια.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 940 τ.χλμ, εκ των οποίων 920 τ.χλμ  είναι στεριά και 18 τ.χλμ (1,6%) καλύπτονται από ύδατα (λίμνες, ποτάμια). 

### Γειτονικές κομητείες
* Κομητεία Σάμτερ (βόρεια)
* Κομητεία Κρισπ (βορειοανατολικά)
* Κομητεία Ουόρθ (ανατολικά)
* Κομητεία Ντόχερτι (νότια)
* Κομητεία Τέρελλ (δυτικά)

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Κομητείες της Τζόρτζια
Κομητεία Γουόρεν (Οχάιο)

Η **Κομητεία Γουόρεν** (αγγλ.: *Warren County*) είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 242.337 κάτοικοι.  Έδρα της κομητείας είναι ο Λίβανος και μεγαλύτερη πόλη είναι το Μέισον.  Η κομητεία είναι μια από τις πιο εύπορες του Οχάιο, με το υψηλότερο μέσο εισόδημα από τις 88 κομητείες της πολιτείας. Η κομητεία ιδρύθηκε την 1η Μαΐου 1803, από την κομητεία Χάμιλτον. Πήρε το όνομά του από τον Δρ. Τζόζεφ Γουόρεν, έναν ήρωα της Αμερικανικής Επανάστασης. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,050 τ.χλμ, εκ των οποίων 1,040 τ.χλμ είναι στεριά και 10 τ.χλμ (1,5%) καλύπτονται από ύδατα (λίμνες, ποτάμια). 
## Παρακείμενες Κομητείες
* Κομητεία Μοντγκόμερι (βορειοδυτικά)
* Κομητεία Γκριν (βορειοανατολικά)
* Κομητεία Κλίντον (ανατολικά)
* Κομητεία Κλερμόν (νότια)
* Κομητεία Χάμιλτον (νοτιοδυτικά)
* Κομητεία Μπάτλερ (δυτικά)

## Παραπομπές

## Εξωτερικοί σύνδεσμοι
* Επίσημος ιστότοπος της κομητείας
* Γρήγορα γεγονότα – Απογραφή ΗΠΑ
* Warren County Convention & Visitors Bureau
* Ιστορική Εταιρεία της κομητείας Warren
* Σειρά άρθρων για την τοπική ιστορία γραμμένα από τον Ντάλας Μπόγκεν
* Γενεαλογικές πληροφορίες της κομητείας Warren

Κατηγορία:Κομητείες του Οχάιο
Βαγγέλης Χριστόπουλος

Ο **Βαγγέλης Χριστόπουλος** (Αθήνα, 2 Φεβρουαρίου 1949) είναι Έλληνας ομποΐστας. Υπήρξε επί σειρά ετών πρώτο όμποε της Κρατικής Ορχήστρας Αθηνών και της Εθνικής Συμφωνικής Ορχήστρας της ΕΡΤ και μέλος του Ελληνικού Κουιντέτου Πνευστών.

## Βιογραφία
Ο Χριστόπουλος γεννήθηκε στην Αθήνα και έχει καταγωγή από το Μοναστηράκι Αρκαδίας. Αδελφή του είναι η φλαουτίστα Ροζίνα Χριστοπούλου. Φοίτησε στο Ωδείο Αθηνών, στην τάξη του Κλοντ Σιελέ, λαμβάνοντας το δίπλωμά του με άριστα και πρώτο βραβείο παμψηφεί. Αργότερα, ως υπότροφος του Πανελλήνιου Μουσικού Συλλόγου,  σπούδασε στην Ανώτατη Ακαδημία Μουσικής και Θεάτρου του Μονάχου, με καθηγητή τον Μάνφρεντ Κλέμεντ, απ' την οποία αποφοίτησε με αριστείο. Στη συνέχεια, αποκτώντας εκ νέου υποτροφία από τον οργανισμό «Μουσικά Νειάτα», ταξίδεψε στο Βέλγιο προκειμένου να λάβει μέρος σε κύκλους θερινών σεμιναρίων μουσικής τελειοποίησης.

## Καριέρα
Το 1970 ξεκίνησε την καριέρα του με την ένταξή του ως κορυφαίος των όμποε στην πρώτη Παγκόσμια Ορχήστρα Νέων υπό τη διεύθυνση του Έριχ Λάινσντορφ. Έκτοτε, συνέπραξε ως σολίστ με πληθώρα βαρυσήμαντων μουσικών συνόλων, όπως η Κρατική Ορχήστρα Αθηνών, η Κρατική Ορχήστρα Θεσσαλονίκης, η Εθνική Συμφωνική Ορχήστρα της ΕΡΤ, η Καμεράτα - Ορχήστρα Φίλων της Μουσικής, η Ορχήστρα «Σολίστ της Πάτρας», η Ορχήστρα Δωματίου της Στουτγάρδης, η Ορχήστρα της Εθνικής Ακαδημίας της Αγίας Καικιλίας, η Συμφωνική Ορχήστρα της Ταϊπέι και η Συμφωνική Ορχήστρα της Ραδιοφωνίας της Σόφιας. Επιπρόσθετα, το ιστορικό του βρίθει εμφανίσεων σε συμφωνικά κέντρα ολόκληρης της ελληνικής επικράτειας και του εξωτερικού, συμμετοχές σε γαλλικά φεστιβάλ και περιοδείες σε πόλεις της Σοβιετικής Ένωσης.

Έχει εμφανιστεί ως ρεσιταλίστ σε διάφορες πόλεις της Ελλάδας, αλλά και εκτός αυτής, ενώ η παρουσία του στη δισκογραφία είναι εντονότατη. Επίσης, έχει παρουσιάσει έργα στην τηλεόραση, το ραδιόφωνο, το θέατρο και τον κινηματογράφο. Ειδικότερα, έχει αποσπάσει υπέρμετρα επαινετικά σχόλια για τις ερμηνείες του στα έργα της Θόδωρου Αγγελόπουλου, σε μουσική επένδυση της Ελένης Καραΐνδρου - *Τοπίο στην ομίχλη*, *Ο μελισσοκόμος*, *Το μετέωρο βήμα του πελαργού*, *Το βλέμμα του Οδυσσέα*, *[[Eternity and a Day (δίσκος)|Μια αιωνιότητα και μια μέρα]]* και *[[Η σκόνη του χρόνου (δίσκος)|Η σκόνη του χρόνου]]*-, καθώς έχει συνεργαστεί και διάφορους άλλους εξέχοντες δημιουργούς όπως ο Γιαν Γκαρμπάρεκ, ο Μάνος Χατζιδάκις, ο Μίκης Θεοδωράκης, ο Θάνος Μικρούτσικος, ο Μιχάλης Αδάμης, ο Λουκιανός Κηλαηδόνης, ο Σταμάτης Κραουνάκης, ο Βασίλης Δημητρίου, η Μάγδα Γιαννίκου και ο Μιχάλης Γρηγορίου.

## Προσωπική ζωή
Είναι σύζυγος της πιανίστας και παιδαγωγού Ναταλίας Μιχαηλίδου, με την οποία έχουν αποκτήσει έναν γιο, τον διευθυντή ορχήστρας και πιανίστα Κορνήλιο Μιχαηλίδη (γ. 1989). Γιος του, επίσης, είναι και ο διευθυντής ορχήστρας και ομποΐστας Βασίλης Χριστόπουλος (γ. 1975). Προηγουμένως, υπήρξε παντρεμένος με τη Γιούλη Παπαθεοδώρου, υπεύθυνη δημοσίων σχέσεων σημαντικών ελλαδικών πολιτιστικών φορέων.

## Δισκογραφία

## Παραπομπές


## Εξωτερικοί σύνδεσμοι

* Σελίδα στο Discogs
* Σελίδα στο Spotify
* Σελίδα στο iTunes

Κατηγορία:Απόφοιτοι του Ωδείου Αθηνών
Κατηγορία:Έλληνες ομποΐστες
Κομητεία Γουόρεν (Πενσυλβάνια)

Η **Κομητεία Γουόρεν** (αγγλ.: *Warren County*) είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 38.587 κάτοικοι.  Η έδρα της κομητείας είναι το Γουόρεν.  

Η κομητεία ιδρύθηκε το 1800 από τμήματα των κομητειών Αλεγκέινι και Λίκομινγκ. Προσαρτήθηκε στην κομητεία Κρόφορντ μέχρι το 1805 και στη συνέχεια στην κομητεία Venango έως ότου το Γουόρεν ιδρύθηκε επίσημα το 1819. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,330 τ.χλμ , εκ των οποίων 2,290 τ.χλμ είναι στεριά και 35 τ.χλμ (1,6%) καλύπτονται από ύδατα (λίμνες, ποτάμια).  

### Κλίμα
Η κομητεία έχει ένα ζεστό-καλοκαίρι υγρό ηπειρωτικό κλίμα ( *Dfb* ) και οι μέσες θερμοκρασίες στην πόλη Warren κυμαίνονται από 24,5&nbsp;°F τον Ιανουάριο στους 69,3&nbsp;°F τον Ιούλιο. 
## Παραπομπές

## Εξωτερικοί σύνδεσμοι
* Ιστότοπος της κυβέρνησης της κομητείας

Κατηγορία:Κομητείες της Πενσυλβάνια
Κομητεία Γουόρεν (Τενεσί)

Η **Κομητεία Γουόρεν** () είναι κομητεία στην πολιτεία του Τενεσί των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 40.953 κάτοικοι.  Η έδρα της κομητείας του είναι το ΜακΜίνβιλλ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,120 τ.χλμ, εκ των οποίων 1,117 τ.χλμ είναι στεριά και 3,0 τ.χλμ (0,3%) καλύπτονται από ύδατα (λίμνες, ποτάμια).  

## Παρακείμενες Κομητείες
* Κομητεία ΝτεΚάλμπ (βόρεια)
* Κομητεία Γουάιτ (βορειοανατολικά)
* Κομητεία Βαν Μπιούρεν (ανατολικά)
* Κομητεία Sequatchie (νοτιοανατολικά)
* Κομητεία Γκράντι (νότια)
* Κομητεία Κόφι (νοτιοδυτικά)
* Κομητεία Κάννον (βορειοδυτικά)

## Παραπομπές


## Εξωτερικοί σύνδεσμοι
* 
*  

Κατηγορία:Κομητείες του Τενεσί
Κομητεία Λώρενς (Νότια Ντακότα)

Η **Κομητεία Λώρενς** () είναι κομητεία στην πολιτεία της Νότιας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 25.768 κάτοικοι, καθιστώντας την την 8η πιο πυκνοκατοικημένη κομητεία στη Νότια Ντακότα.  Η έδρα της κομητείας του είναι το Ντέντγουντ. 

## Γεωγραφία
Η Κομητεία Λώρενς βρίσκεται στη δυτική πλευρά της Νότιας Ντακότα. Η δυτική οριογραμμή του εφάπτεται με την ανατολική οριακή γραμμή της πολιτείας του Ουαϊόμινγκ. Το έδαφος της κομητείας αποτελείται από βουνά στα νότια και δυτικά, που πέφτουν στο λοφώδες βορειοανατολικό τμήμα. Ένας παραπόταμος του ποταμού Ρέντγουοτερ ρέει ανατολικά-βορειοανατολικά κατά μήκος ενός τμήματος της βόρειας οριογραμμής της κομητείας, οριοθετώντας αυτό το τμήμα της γραμμής.  Το έδαφος γενικά έχει κλίση στη βορειοανατολική γωνία του νομού. Το υψηλότερο σημείο του είναι το Crooks Tower, στα 7.137'. 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,100 τ.χλμ, εκ των οποίων 2,099 τ.χλμ είναι στεριά και 1,0 τ.χλμ (0,03%) καλύπτονται από ύδατα (λίμνες, ποτάμια). 

### Γειτονικές κομητείες

* Κομητεία Μπιούτ (βόρεια)
* Κομητεία Μιντ (ανατολικά)
* Κομητεία Πένινγκτον (νότια)
* Κομητεία Γουέστον, Ουαϊόμινγκ (νοτιοδυτικά)
* Κομητεία Κρουκ, Ουαϊόμινγκ (δυτικά)
 

## Παραπομπές


## Εξωτερικοί σύνδεσμοι
* 
*  

Κατηγορία:Κομητείες της Νότιας Ντακότα
Κομητεία Γκριν (Μιζούρι)

Η **Κομητεία Γκριν** (αγγλ.: *Greene County*) είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 298.915 κάτοικοι.  καθιστώντας την την τέταρτη πολυπληθέστερη κομητεία στο Μιζούρι. Η έδρα της κομητείας και η πολυπληθέστερη πόλη του είναι Σπρίνγκφιλντ.  

Η κομητεία οργανώθηκε το 1833 και πήρε το όνομά της από τον στρατηγό της Αμερικανικής Επανάστασης Πολέμου Ναθαναέλ Γκριν.  Η κομητεία Γκριν περιλαμβάνεται στη μητροπολιτική περιοχή του Σπρίνγκφιλντ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,760 τ.χλμ, εκ των οποίων 1,750 τ.χλμ είναι στεριά και 8 τ.χλμ (0,4%) καλύπτονται από ύδατα (λίμνες, ποτάμια). 
## Παρακείμενες Κομητείες
* Κομητεία Πολκ (βόρεια)
* Κομητεία Ντάλας (βορειοανατολικά)
* Κομητεία Γουέμπστερ (ανατολικά)
* Κομητεία Κρίστιαν (νότια)
* Κομητεία Λώρενς (νοτιοδυτικά)
* Κομητεία Ντέιντ (βορειοδυτικά)

## Παραπομπές

## Εξωτερικοί σύνδεσμοι
* Ιστότοπος της κυβέρνησης της κομητείας Γκριν
* Πληροφορίες για το Springfield
* Πίνακας μηνυμάτων της κομητείας Γκριν
* Digitized 1930 Plat Book of Greene County  Archived   από το Τμήμα Ειδικών Συλλογών, Αρχείων και Σπάνιων Βιβλίων του Πανεπιστημίου του Μιζούρι
* Στο κέντρο της πόλης Σπρίνγκφιλντ

Κατηγορία:Κομητείες του Μιζούρι
Κομητεία Γκριν (Τενεσί)

Η **Κομητεία Γκριν** (αγγλ.: *Greene County*) είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν
70.152 κάτοικοι.  Έδρα της κομητείας είναι το Γκρίνβιλλ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,620 τ.χλμ, εκ των οποίων 1,610 τ.χλμ είναι στεριά και 6,0 τ.χλμ  (0,3%) καλύπτονται από ύδατα (λίμνες, ποτάμια).  Το μεγαλύτερο μέρος της κομητείας Γκριν βρίσκεται εντός των Απαλαχίων της Κορυφής και της Κοιλάδας, μια περιοχή που χαρακτηρίζεται από μακριές, στενές κορυφογραμμές που εναλλάσσονται με κοιλάδες παρόμοιου σχήματος. Το βουνό Bays, μια εξέχουσα κορυφογραμμή σε αυτήν την περιοχή, αποτελεί μεγάλο μέρος των βόρειων συνόρων του Γκριν με την κομητεία Χόκινς. Το ακραίο νοτιοανατολικό τμήμα της κομητείας Γκριν βρίσκεται στα βουνά Blue Ridge, συγκεκριμένα μια υποπεριοχή της Blue Ridge γνωστή ως Bald Mountains.  

## Παρακείμενες Κομητείες
* Κομητεία Χόκινς (βόρεια)
* Κομητεία Ουάσινγκτον (ανατολικά)
* Κομητεία Γιουνικόι (νοτιοανατολικά)
* Κομητεία Μάντισον, Βόρεια Καρολίνα (νότια)
* Κομητεία Κοκ (νοτιοδυτικά)
* Κομητεία Χάμπλεν (δυτικά)

## Παραπομπές

## Εξωτερικοί σύνδεσμοι
* Επίσημη ιστοσελίδα
* ''Η εφημερίδα Greeneville Sun''
* 

Κατηγορία:Κομητείες του Τενεσί
Μαρία Αγγελικούση

Η **Μαρία Αγγελικούση** είναι Ελληνίδα εφοπλίστρια, ιατρός, δισεκατομμυριούχος και διευθύνουσα σύμβουλος του Ομίλου Αγγελικούση. Σύμφωνα με τη Λίστα Forbes για το 2025, είναι η δεύτερη πλουσιότερη από όλους τους Έλληνες, σε παγκόσμια κλίμακα και έχει περιουσία που υπολογίζεται σε 7,6 δισεκατομμύρια δολάρια. 

Είναι η κόρη του εφοπλιστή Γιάννη Αγγελικούση (1948–2021). Σπούδασε Ιατρική στην Ιατρική Σχολή του Πανεπιστημίου του Κέιμπριτζ και εργάστηκε στο Εθνικό Σύστημα Υγείας του Ηνωμένου Βασιλείου.

Το 2008 εντάχθηκε στην οικογενειακή ναυτιλιακή εταιρεία και το 2021, μετά τον θάνατο του πατέρα της, ανέλαβε τα ηνία του Ομίλου Αγγελικούση. Στη Lloyd's List για το 2023 η Αγγελικούση κατέλαβε την 12η θέση.

Η Αγγελικούση, με τις επτά ναυτιλιακές εταιρείες της, Maran Dry, Maran Tankers, Maran Gas, Maran (UK), Maran Ship Supplies, Maran Asia και Friendly Maritime Services, βρίσκεται στην πρώτη θέση μεταξύ των ελληνικών ναυτιλιακών ομίλων, με 141 πλοία συνολικής χωρητικότητας 26.604.990 dwt.

Το 2023, έλαβε το βραβείο της Lloyd's για το «πλοίο της χρονιάς» για το υπερδεξαμενόπλοιο VLCC διπλού καυσίμου «Antonis I. Angelicoussis».

Είναι μέλος του διοικητικού συμβουλίου της Ένωσης Ελλήνων Εφοπλιστών.

## Παραπομπές


Κατηγορία:Έλληνες δισεκατομμυριούχοι
Κατηγορία:Έλληνες εφοπλιστές
Μελίνα Τραυλού

Η **Μελίνα Τραυλού** είναι Ελληνίδα εφοπλίστρια και πρόεδρος της Ένωσης Ελλήνων Εφοπλιστών.

## Βιογραφία

Είναι κόρη του εφοπλιστή Νίκου Τραυλού. Σπούδασε διοίκηση επιχειρήσεων στις ΗΠΑ και είναι ιδιοκτήτρια της ναυτιλιακής εταιρείας Neptune Lines.

Στη Lloyd's list για το 2023 η Μελίνα Τραυλού κατέλαβε την 24η θέση.

Το 2022 εκλέχτηκε ομόφωνα πρόεδρος της Ένωσης Ελλήνων Εφοπλιστών. Είναι η πρώτη γυναίκα πρόεδρος της Ένωσης.

## Παραπομπές


Κατηγορία:Έλληνες εφοπλιστές
Κατηγορία:Πρόεδροι της Ένωσης Ελλήνων Εφοπλιστών
Πήτερ Λιβανός

Ο **Πήτερ Λιβανός** (1958) είναι Έλληνας εφοπλιστής.

## Βιογραφία

Είναι γιος του Γιώργου Π. Λιβανού και της Φωτεινής Καρρά, κόρης του εφοπλιστή Γιάννη Καρρά. Σπούδασε στο Πανεπιστήμιο Columbia στις ΗΠΑ.

Είναι ιδιοκτήτης της ναυτιλιακής εταιρείας GasLog και παλαιότερα μέτοχος της εταιρείας αυτοκινήτων Aston Martin. 

Το 2023 η εταιρεία του GasLog προχώρησε σε ιστορική αναχρηματοδότηση χρέους ύψους 2,1 δις δολαρίων μέσω δανειακής σύμβασης που υπέγραψε με 14 διεθνείς τράπεζες.

Στη Lloyd's list για το 2023 κατατάχθηκε στην 41η θέση.

Η περιουσία του υπολογίζεται από 1,7 μέχρι και 3 δισεκατομμύρια δολάρια.

## Παραπομπές


Κατηγορία:Έλληνες εφοπλιστές
NGC 3729

Ο **[[Νέος Γενικός Κατάλογος|NGC]] 3729** είναι ραβδωτός σπειροειδής γαλαξίας στον αστερισμό Μεγάλη Άρκτο. Απέχει περίπου 65 εκατομμύρια έτη φωτός από τη Γη και έχει διάμετρο της τάξεως των εξήντα χιλιάδων ετών φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 12 Απριλίου 1789.

## Χαρακτηριστικά
Ο πυρήνας του είναι λαμπρός και βρίσκεται εντός της κεντρικής του «ράβδου» που έχει διαστάσεις 0.5 x 0.1 arcmin. Το εξωτερικό τμήμα του γαλαξία αποτελείται από ένα ασύμμετρο αμυδρό νεφέλωμα με συμπυκνώσεις. Ενδεχομένως να πρόκειται για δορυφόρο γαλαξία του οποίου η μορφή έχει αλλοιωθεί.

Στο κέντρο του NGC 3729 πιθανολογείται πως υπάρχει μελανή οπή της οποίας η μάζα εκτιμάται πως είναι 4-400 χιλιάδες ηλιακές μάζες. Ο γαλαξίας έχει επίσης εσωτερικό δακτύλιο από όπου εκπέμπεται ακτινοβολία Hα καθώς και υπεριώδης, γεγονός που συνήθως σημαίνει πως σχηματίζονται νέοι αστέρες.

Ο NGC 3729 ανήκει επίσης στην ομάδα γαλαξιών M109, μίας από τις ομάδες γαλαξιών του Σμήνους της Μεγάλης Άρκτου, που με τη σειρά του ανήκει στο Υπερσμήνος της Παρθένου. Σχηματίζει επίσης ζεύγος με τον NGC 3718, που βρίσκεται 11.5 arcmin στα δυτικά, ενώ ενδέχεται να υπήρξε στο παρελθόν και βαρυτική αλληλεπίδραση μεταξύ των δύο.

Παρόλο που δεν έχουν παρατηρηθεί υπερκαινοφανείς μέχρι στιγμής, την 31η Οκτωβρίου 2018 ανακαλύφθηκε ο ερυθρός καινοφανής αστέρας **AT 2018hso**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Μεγάλη Άρκτος
3729
35711
06547
Κατηγορία:Ομάδα γαλαξιών Μ109
+09-19-117
NGC 3175

Ο **[[Νέος Γενικός Κατάλογος|NGC]] 3175** είναι σπειροειδής γαλαξίας που βρίσκεται στον αστερισμό Αντλία και απέχει περίπου 54&nbsp;εκατομμύρια έτη φωτός. Τον ανακάλυψε ο αστρονόμος Τζων Χέρσελ (John Herschel) στις 30 Μαρτίου 1835 ο οποίος στις σημειώσεις του τον περιέγραψε ως «αρκετά φωτεινό, μεγάλο, πολύ εκτεταμένο ΒΑ-ΝΔ, πολύ σταδιακά λιγότερο φωτεινό στο κέντρο». Ανήκει στην ομώνυμη ομάδα γαλαξιών, στην οποία περιλαμβάνεται επίσης και ο σπειροειδής NGC 3137.

Μελέτη από το ραδιοτηλεσκόπιο «Australia Telescope Compact Array» εντόπισε πως στον εξωτερικό δίσκο του NGC 3175, σε ακτίνα μεγαλύτερη των 3,5 kpc από τον πυρήνα του, δεν παρατηρούνται εκπομπές ουδέτερου υδρογόνου. Το γεγονός αυτό ενδεχομένως σημαίνει ότι δεν σχηματίζονται νέοι αστέρες, πράγμα ασυνήθιστο για τους σπειροειδείς γαλαξίες. Σε αντίθεση με τις εξωτερικές του περιοχές, στο κέντρο υπάρχουν ποσότητες ουδέτερου υδρογόνου και γεννώνται νέοι αστέρες. Επίσης πρέπει να σημειωθεί ότι δεν έχουν εντοπισθεί άλλοι γαλαξίες κοντά στον NGC 3175, γεγονός που θα μπορούσε να εξηγήσει την απουσία αερίων υδρογόνου στις εξωτερικές περιοχές του.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Αντλία (αστερισμός)
3175
29892
-05-24-028
Πέτρος Παππάς (εφοπλιστής)

Ο **Πέτρος Παππάς** (Κωνσταντινούπολη, 1953) είναι Έλληνας εφοπλιστής.

Γεννήθηκε στην Κωνσταντινούπολη και σπούδασε οικονομικά στις ΗΠΑ.

Είναι ιδιοκτήτης της ναυτιλιακής εταιρείας Star Bulk Carriers, μίας από τις μεγαλύτερες εταιρείες χύδην ξηρού φορτίου. Το 2023 ανακοινώθηκε η συγχώνευση της εταιρείας του με την Eagle Bulk Shipping δημιουργώντας τη μεγαλύτερη εισηγμένη στο αμερικανικό χρηματιστήριο ναυτιλιακή εταιρεία ξηρού χύδην φορτίου με έναν συνδυασμένο στόλο 169 πλοίων.

Το 2013 κατατάχθηκε στην 80η θέση της Lloyd's List και από τότε συμπεριλαμβάνεται κάθε χρόνο. Το 2023 βρέθηκε στην 29η θέση.

Έχει ασχοληθεί με τα διοικητικά της ΑΕΚ της οποίας υπήρξε μέτοχος και μέλος του διοικητικού συμβουλίου.

## Παραπομπές


Κατηγορία:Έλληνες εφοπλιστές
Γιώργος Λογοθέτης

Ο **Γιώργος Λογοθέτης** είναι Ελληνοαμερικανός επιχειρηματίας.

Γεννήθηκε στο Λονδίνο και κατοικεί στη Νέα Υόρκη.

Είναι εκτελεστικός πρόεδρος της Libra Group, ενός πολυεθνικού ομίλου εταιρειών που ανήκει στην οικογένεια Λογοθέτη και δραστηριοποιείται σε τομείς όπως η ναυτιλία, η ανανεώσιμη ενέργεια, η αεροδιαστημική, τα ξενοδοχειακά, κ.α.

Ο Λογοθέτης είναι πρόεδρος του Libra Philanthropies, ενός ανεξάρτητου φιλανθρωπικού ιδρύματος 501(c)(3) που ιδρύθηκε το 2023 από την οικογένεια Λογοθέτη για να επεκτείνει τις κοινωνικές πρωτοβουλίες του Libra Group.

Είναι επίσης συμπρόεδρος του Συμβουλίου Ηγεσίας του Concordia, μη κερδοσκοπικός οργανισμός που κάθε χρόνο διοργανώνει την ομώνυμη διάσκεψη στη Νέα Υόρκη, όπου συγκεντρώνει πλήθος ξένων ηγετών και επιχειρηματιών.

Το 2015 τιμήθηκε ως «Eλληνική Nαυτιλιακή Προσωπικότητα της Xρονιάς» από την Lloyd's List και το 2024 κατέλαβε την 63η θέση στη λίστα των 100 πιο σημαντικών παραγόντων της παγκόσμιας ναυτιλίας της Lloyd's List. Στην ίδια λίστα είχε συμπεριληφθεί το 2018, το 2019, το 2022, και το 2023.

## Παραπομπές


Κατηγορία:Έλληνες εφοπλιστές
Κατηγορία:Έλληνες επιχειρηματίες
Γκιόκσου

thumb|Ο ποταμός και το Κάστρο της Σελευκείας
Ο **Γκιόκσου** (τουρκικά: Göksu, αρχαίο όνομα **Καλύκαδνος)** είναι ποταμός και ακρωτήριο στην Κιλικία, στη σημερινή Τουρκία. Οι δύο πηγές του βρίσκονται στην οροσειρά του Ταύρου και συναντώνται νότια της Κλαυδιόπολης, της σημερινής Μουτ. Στη συνέχεια ο ποταμός ρέει νότια προς την Μεσόγειο Θάλασσα κοντά στην Σελεύκεια, την σημερινή Σιλίφκε.

Η ιωνική αποικία Όλμοι, ιδρύθηκε κοντά στις εκβολές του Καλυκάδνου αλλά υπέφερε από πειρατεία και επιδρομείς. Η Σελεύκεια, η σημερινή Σιλίφκε, ιδρύθηκε σε στρατηγικότερη θέση, άνωθεν του ποταμού, από τον Σέλευκο Α΄ Νικάτορα και ήταν σημαντικό περιφερειακό κέντρο για αιώνες, ιδιαίτερα γνωστό ως κέντρο του πρώιμου χριστιανισμού. Οι Ρωμαίοι γεφύρωσαν τον ποταμό στην Σελεύκεια το έτος 77.

Κατηγορία:Ποταμοί της Τουρκίας
Καλόγηρος Σκοπέλου

Ο **Καλόγηρος** είναι οικισμός της Σκοπέλου στην Περιφερειακή Ενότητα Σποράδων που βρίσκεται δίπλα στα βορειοανατολικά παράλια του νησιού σε υψόμετρο 180 μέτρα και σε απόσταση περίπου 10 χλμ. Δ.-ΝΔ. από την Σκόπελο. Το χωριό αναφέρεται επίσημα ως ξεχωριστός οικισμός για πρώτη φορά το 1981 να απογράφεται στον Δήμο Σκοπέλου και σύμφωνα με την απογραφή 2011 έχει πληθυσμό 6 κατοίκους.

## Παραπομπές


Κατηγορία:Σκόπελος
Εξωτερικό πτυχίο

Ένα **εξωτερικό πτυχίο** είναι ένα πτυχίο που προσφέρεται από ένα πανεπιστήμιο σε φοιτητές που δεν απαιτείται να έχουν φυσική παρουσία στο γεωγραφικό έδαφος του ιδρύματος. Οι προπτυχιακοί αυτοί μπορούν να ονομάζονται *εξωτερικοί φοιτητές* και μπορούν να σπουδάσουν σε τάξεις που δεν συνδέονται με το πανεπιστήμιο, ή ανεξάρτητα ή με εξ αποστάσεως εκπαίδευση. Οι φοιτητές μπορούν να αποκτήσουν το πτυχίο επιτυχώς, είτε από τις εξετάσεις που έχουν περάσει μόλις φτάσουν στο απαιτούμενο επίπεδο, είτε από το να έχουν ολοκληρώσει επιτυχώς ένα πρόγραμμα που συντάσσεται από διάφορα μαθήματα ή ενότητες.

Το 1858 το Πανεπιστήμιο του Λονδίνου έγινε το πρώτο αγγλικό πανεπιστήμιο που προσέφερε εξωτερικά πτυχία, διεξάγοντας εξετάσεις ανοιχτές για ανθρώπους σε άλλες πόλεις, ή σε μαθητές του Λονδίνου που είχαν παρακολουθήσει βραδινές τάξεις. Σε διάφορες πόλεις του Ηνωμένου Βασιλείου ιδρύθηκαν πανεπιστημιακά κολέγια, όπου οι φοιτητές μπορούσαν να σπουδάσουν για ένα εξωτερικό πτυχίο του Λονδίνου. Τα κολέγια ήταν μεταξύ των "εγκεκριμένων κέντρων" για τις εξετάσεις του Λονδίνου. Σύντομα εγκρίθηκαν κέντρα στο εξωτερικό, ξεκινώντας από ένα στον Μαυρίκιο το 1865. Το Πανεπιστήμιο του Ντέρχαμ προσέφερε εξωτερικό πτυχίο από το 1871.

## Αναφορές

* Μάλκολμ Τάιτ, Ανώτατη Εκπαίδευση: Μια προοπτική Μειονάκτης Εργασίας (OU 1991) 
* Ιστορία του Πανεπιστημίου του Λονδίνου Εξωτερικό Πρόγραμμα
* Τι Είναι Τα εξωτερικά Τμήματα
* Άρθρο #EJ307981: Κολλέγια κοινότητας: βάση για το εξωτερικό πτυχίο.''Κολλέγια κοινότητας: βάση για την εξωτερική πτυχία.''
* Άρθρο #ED172704: Πανεπιστημιακή εκπαίδευση οποτεδήποτε, οπουδήποτε. ''Να μαθαίνεις πανεπιστήμιο όποτε, οπουδήποτε. Νέοι τρόποι για να αποκτήσουν όλοι τα κολεγικά πιστώματα και τα κολεγιακά πτυχία μέσω των εξω-κοινοτικών σπουδών και εξετάσεων.''
Κατηγορία:Εξ αποστάσεως εκπαίδευση
Αουγκουστίν Σούχυ

Ο **Αουγκουστίν Σούχυ Μπάουερ** (*Augustin Souchy Bauer*, 28 Αυγούστου 1892 - 1 Ιανουαρίου 1984) ήταν Γερμανός αναρχικός, αντιμιλιταριστής, συνδικαλιστής και δημοσιογράφος. Ταξίδεψε ευρέως και έγραψε εκτενώς για τον Ισπανικό Εμφύλιο Πόλεμο και τις συνειδητές κοινότητες.

## Βιογραφία
Γεννήθηκε στο Ρατιμπόρ, στη Σιλεσία της τότε Γερμανίας (τώρα Ρατσίμπους, Πολωνία). Το 1915, κατά τη διάρκεια του Α' Παγκοσμίου Πολέμου, μετανάστευσε στη Σουηδία για να αποφύγει την στρατιωτική θητεία, από όπου εξορίστηκε από την σουηδική κυβέρνηση δύο χρόνια αργότερα για αντιμιλιταρική προπαγάνδα. Από τότε ταξίδεψε σε όλο τον κόσμο επιστρέφοντας στη Γερμανία μια φορά και ζώντας στην Ισπανία, τη Νότια Αμερική και τη Γαλλία σε διαφορετικές εποχές. Ήταν πολύ ενεργός στο αναρχικό κίνημα όπου και αν ζούσε και συνεργάστηκε με πολλούς διάσημους αναρχικούς όπως ο Πιοτρ Κροπότκιν και ο Ρούντολφ Ρόκερ.

Συμμετείχε στην Εθνική Συνομοσπονδία Εργατών της Ισπανίας (*Confederación Nacional del Trabajo*) και στην ισπανική επανάσταση κατά τη διάρκεια του Ισπανικού Εμφύλιου Πολέμου. Το έργο του «Η τραγική εβδομάδα του Μάη» είναι μία από τις λίγες πρωτογενείς πηγές που υπάρχουν για τις ημέρες του Μάη του 1937 στη Βαρκελώνη. Μετά τον πόλεμο συνελήφθη στη Γαλλία, αλλά κατάφερε να δραπετεύσει στο Μεξικό.

Πέρασε το υπόλοιπο της ζωής του δουλεύοντας για συνδικαλιστικές και αναρχικές οργανώσεις και παρέμεινε ενεργός ως δημοσιογράφος. Πέθανε στο Μόναχο την 1 Ιανουαρίου 1984.

## Εργογραφία
* *[https://theanarchistlibrary.org/library/augustin-souchy-the-tragic-week-in-may Η Τραγική Εβδομάδα του Μάη]*, CNT-FAI, 1937 (μελόγων της θρησκευτικής βίας στην Ισπανία κατά τη διάρκεια της Ισπανικής Επανάστασης) 
* Με τους αγρότες της Αραγωνίας, Τύπος Cienfuegos, 1982 (Ο λογαριασμός του Σούχυ για τις ισπανικές αγροτικές συνεταιρισμοί) 
* *Προσέξτε! Αναρχικός!*, Charles H. Kerr, Σικάγο, 1992 (Αυτοβιογραφία του Σούχυ) 
* Κολλεκτιβισμός και αυτοδιαχείριση στην Ισπανία 1936-39

## Παραπομπές


## Περαιτέρω ανάγνωση
* 
* 
* 

## Εξωτερικοί σύνδεσμοι

* Επιστολές και  του Σούχυ στο Διεθνές Ινστιτούτο Κοινωνικής Ιστορίας
* *[https://web.archive.org/web/20160305232721/http://anarchyisorder.org/cd Η Τραγική Εβδομάδα του Μάη]*
* *[http://www.kelderuitgeverij.nl/?p=f&u=6 Φωτογραφίες του Augustin Souchy]*
* 
* 
* http://www.theoryandpractice.org.uk/publication/peasants-aragon στο Theory and Practice

Κατηγορία:Σελίδες με πηγές CS1 στα Γερμανικά (de)
Κατηγορία:Σελίδες με πηγές CS1 στα Γαλλικά (fr)
Κατηγορία:Γερμανοί αναρχικοί
Κατηγορία:Γερμανοί δημοσιογράφοι
Κατηγορία:Γερμανοί συγγραφείς
Κατηγορία:Αντιμιλιταριστές
Κωστής Κωνσταντακόπουλος

Ο **Κωστής Κωνσταντακόπουλος** είναι Έλληνας εφοπλιστής.

## Βιογραφία

Είναι γιος του Βασίλη Κωνσταντακόπουλου.

Είναι ιδιοκτήτης και πρόεδρος της ναυτιλιακής εταιρίας Costamare, η οποία έχει 76 containerships και 45 πλοία μεταφοράς ξηρού φορτίου, και μέτοχος της Neptune Leasing Limited. Το 2010 η εταιρία του εισήλθε στο χρηματιστήριο της Wall Street.

Το 2021 τιμήθηκε ως "Nαυτιλιακή Προσωπικότητα της Xρονιάς" από την Lloyd's List και το 2023 κατέλαβε την 37η θέση στη Lloyd's List. Στην ίδια λίστα είχε συμπεριληφθεί κατά τις χρονιές 2010, 2011, 2012, 2013, 2014, 2015, 2016, 2017, 2018, 2019, 2020, 2021 και 2022.

Είναι μέλος του διοικητικού συμβουλίου της Ένωσης Ελλήνων Εφοπλιστών.

## Παραπομπές


Κατηγορία:Έλληνες εφοπλιστές
Dragon Ball Super: Super Hero

Το ***Dragon Ball Super: Super Hero*** (Ιαπωνικά: ドラゴンボー スーパーヒーロー, Χέπμπορν: *Doragon Bōru Sūpā Sūpā Hīrō*) είναι Ιαπωνική ταινία κινουμένων σχεδίων πολεμικών τεχνών του 2022. Είναι συνέχεια του *[[Dragon Ball Super: Broly]]* (2018) και η 21η ταινία κινουμένων σχεδίων μεγάλου μήκους που βασίζεται στην σειρά μάνγκα *[[Dragon Ball]]* (1984–85), η δεύτερη που προωθείται υπό τον τίτλο *[[Dragon Ball Super]]*, η πρώτη ταινία που παράγεται με κινούμενα σχέδια υπολογιστή και η τέταρτη και τελευταία ταινία κινουμένων σχεδίων *Dragon Ball* που παράχθηκε από τον δημιουργό του franchise Ακίρα Τοριγιάμα, ο οποίος απεβίωσε τον Μάρτιο του 2024.

## Πλοκή
Ο Πίκολο και ο πρώην μαθητής του Γκόχαν ξεκινούν ένα ταξίδι για να σώσουν τον κόσμο από τον πρόσφατα δημιουργημένο Στρατό της Κόκκινης κορδέλας αλλά τα πράγματα ξεφεύγουν.

## Κυκλοφορία
Η ταινία ήταν αρχικά προγραμματισμένη να κυκλοφορήσει στην Ιαπωνία στις 22 Απριλίου του 2022 αλλά καθυστέρησε στις 11 Ιουνίου λόγω μιας ηλεκτρονικής επίθεσης που έλαβε η Toei Company. Στο εξωτερικό, η ταινία κυκλοφόρησε στις 19 Αυγούστου του 2022.

Έλαβε θετικά σχόλια από τους κριτικούς, με επαίνους για τα στοιχεία νοσταλγίας, τους χαρακτηρισμούς, τις σεκάνς δράσεις και το χιούμορ. Εισέπραξε ¥13.8 δισεκατομμύρια (περίπου $102.5 εκατομμύρια) παγκοσμίως, με αποτέλεσμα να γίνει η δεύτερη ταινία *Dragon Ball* με τις μεγαλύτερες εισπράξεις μέχρι τότε.

Η Feelgood Entertainment κυκλοφόρησε τη ταινία στους ελληνικούς κινηματογράφους στις 8 Δεκεμβρίου 2022 μόνο με ελληνικούς υπότιτλους, με τη Digital Soul Entertainment να τη κυκλοφορεί σε Home Video τον Μάιο του 2024, αναλαμβάνοντας την ελληνική μεταγλώττιση της ταινίας. Την μετάφραση της ταινίας ανέλαβε η Νίκη Γεωργακάκου και την σκηνοθεσία ανέλαβε ο Γιώργος Ματαράγκας.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2022
Κατηγορία:Ταινίες κινουμένων σχεδίων του 2022
Κατηγορία:Ταινίες Dragon Ball
Κατηγορία:Ταινίες anime
Κατηγορία:Ταινίες IMAX
Γιάννης Γκούμας (εφοπλιστής)

Ο **Γιάννης Γκούμας** είναι Έλληνας εφοπλιστής.

## Βιογραφία

Γεννήθηκε στην Αθήνα και είναι γιος του εφοπλιστή Γκίκα Γκούμα με καταγωγή από την Άνδρο και τις Σπέτσες. Ο θείος του Νίκος Γκούμας ήταν επίσης εφοπλιστής και πρόεδρος της ΠΑΕ ΑΕΚ. 

Επανίδρυσε την οικογενειακή ναυτιλιακή εταιρία J.G. Goumas S.A και κατάφερε να δημιουργήσει σημαντικό στόλο εμπορικών πλοίων.

Ήταν πρόεδρος της Ένωσης Ελλήνων Εφοπλιστών κατά το διάστημα 1991 - 1997. Κατά τη θητεία του αγοράστηκε το κτίριο της ΕΕΕ στον Πειραιά.

## Παραπομπές


Κατηγορία:Έλληνες εφοπλιστές
Κατηγορία:Πρόεδροι της Ένωσης Ελλήνων Εφοπλιστών
Στάθης Γουρδομιχάλης

Ο **Στάθης Γουρδομιχάλης** (1923-2006) ήταν Έλληνας εφοπλιστής.

## Βιογραφία

Εγκαταστάθηκε στο Λονδίνο και στα πρώτα του βήματα στη ναυτιλία συνεργάστηκε με τον Άγγελο Λούζη και τον Ιωάννη Καρρά. Το 1969 ίδρυσε την ναυτιλιακή εταιρία Gourdomichalis Maritime.

Ήταν πρόεδρος της Ένωσης Ελλήνων Εφοπλιστών κατά το διάστημα 1984 - 1991 και αντιπρόεδρος της Ένωσης Ευρωπαίων Εφοπλιστών CAACE (μετέπειτα European Community Shipowners Associations).

Το 1979 εισήλθε στο μετοχικό σχήμα της ΠΑΕ ΟΛΥΜΠΙΑΚΟΣ μαζί με άλλους δέκα εφοπλιστές υπό τον Σταύρο Νταϊφά.

Το 2021 εντάχθηκε στο Πάνθεον της Ελληνικής Ναυτιλίας.

Πέθανε στην Αθήνα.

## Παραπομπές


Κατηγορία:Έλληνες εφοπλιστές
Κατηγορία:Πρόεδροι της Ένωσης Ελλήνων Εφοπλιστών
Ντέμι-Λι Νελ-Πίτερς

Η **Ντέμι-Λι Νελ-Πίτερς** (*Demi-Leigh Nel-Peters*, γεννήθηκε 28 Ιουνίου 1995) είναι Νοτιοαφρικανή μοντέλο και Μις Υφήλιος το 2017. 

## Πρώιμη ζωή
Γεννήθηκε στις 28 Ιουνίου 1995 στο Σέτζφιλντ, στο Δυτικό Καπ της Νότιας Αφρικής. Αποφοίτησε από το Βόρειο-Δυτικό Πανεπιστήμιο τον Μάρτιο του 2017, λίγες μέρες πριν κερδίσει την διαγωνισμό Μις Νότια Αφρική 2017. Μιλάει Αγγλικά και Αφρικανικά.

## Διαγωνισμοί ομορφιάς
### Μις Νότια Αφρική 2017
Ξεκίνησε την καριέρα της με την εκπροσώπηση του Δυτικού Καπ στον διαγωνισμό Μις Νότια Αφρική 2017 στις 26 Μαρτίου 2017 τον οποίο κέρδισε. 

### Μις Υφήλιος 2017
Ως Μις Νότια Αφρική, εκπροσώπησε τη Νότια Αφρική τόσο στα Μις Κόσμος 2017 όσο και στα Μις Υφήλιος 2017, αλλά δεδομένου ότι οι ημερομηνίες των δύο διαγωνισμών συνέπεσαν, στάλθηκε μόνο στα Μις Υφήλιος, που πραγματοποιήθηκε στο Λας Βέγκας της Νεβάδα.

Στέφθηκε Μις Υφήλιος 2017 και έγινε η δεύτερη νικήτρια από την Νότια Αφρική, μετά τη Μάργκαρετ Γκάρντινερ το 1978.

## Προσωπική ζωή
Από το 2017 ήταν σε σχέση με τον Τιμ Τίμποου, πρώην επαγγελματία του Αμερικανικού ποδοσφαίρου στη θέση Κουόρτερμπακ και πρώην επαγγελματίας παίκτης του μπέιζμπολ για τις ομάδες μικρού πρωταθλήματος των Mets της Νέας Υόρκης. Αρραβωνιάστηκαν στις 9 Ιανουαρίου 2019 στην οικογενειακή φάρμα του Τίμποου στο Τζάκσονβιλ της Φλόριντα. Παντρεύτηκαν στις 20 Ιανουαρίου 2020 στο Φράνσχουκ του Δυτικού Καπ.

## Παραπομπές


## Εξωτερικοί σύνδεσμοι
* Επίσημος δικτυακός τόπος
* Προφίλ της Nel-Peters στην επίσημη ιστοσελίδα Miss Νότια Αφρική

Κατηγορία:Νοτιοαφρικανοί
Κατηγορία:Νοτιοαφρικανοί μοντέλα
Κατηγορία:Μις Υφήλιος
Κατηγορία:Φωτομοντέλα
Κατηγορία:Σελίδες με μη επιθεωρημένες μεταφράσεις
Στάφυλος Σκοπέλου

Ο **Στάφυλος** είναι οικισμός και παραλία της Σκοπέλου στην Περιφερειακή Ενότητα Σποράδων.

## Γενικά στοιχεία
Ο Στάφυλος βρίσκεται στο νότιο τμήμα  του νησιού, στους πρόποδες ενός βουνού κατάφυτου με πεύκα, σε υψόμετρο 40 μέτρα και σε απόσταση περίπου 4 χλμ. νότια από την Σκόπελο ή Χώρα Σκοπέλου. 
αριστερά|μικρογραφία|240x240εσ|Η παραλία του Στάφυλου.
Είναι γνωστός για την αμμώδη και οργανωμένη παραλία του στον ομώνυμο όρμο που οφείλει το όνομά του στον Μινωίτη βασιλιά Στάφυλο, τα πλοία του οποίου υποτίθεται ότι αποβιβάστηκαν σε αυτόν τον όρμο. Μεταξύ της παραλίας και της γειτονικής Βελανιό (ανατολικότερα) έχει βρεθεί μινωικός τάφος της Εποχής του Χαλκού. 

Το χωριό αναφέρεται επίσημα ως ξεχωριστός οικισμός για πρώτη φορά το 1981 να απογράφεται στον Δήμο Σκοπέλου. Σύμφωνα με το σχέδιο Καλλικράτης και την τροποποίησή του Κλεισθένης Ι ανήκει στην κοινότητα Σκοπέλου που υπάγεται στο Δήμο Σκοπέλου ενώ σύμφωνα με την απογραφή 2011 έχει πληθυσμό 69 κατοίκους.

## Εξωτερικοί σύνδεσμοι

* Ο αρχαιολογικός χώρος Στάφυλου από τον ιστότοπο https://skopelos.gr/.
* Παραλία Στάφυλος Σκόπελος από ψηλά στο https://www.youtube.com/.

## Παραπομπές


Κατηγορία:Σκόπελος
Νίκος Ευθυμίου

Ο **Νίκος Ευθυμίου** (1946) είναι Έλληνας εφοπλιστής.

## Βιογραφία

Γεννήθηκε στον Πειραιά και σπούδασε στο City of London University.

Υπήρξε πρόεδρος της Ένωσης Ελλήνων Εφοπλιστών (2003 - 2009) και μέλος του διοικητικού συμβουλίου της Εθνικής Τράπεζας της Ελλάδος. Το 1979 εισήλθε στο μετοχικό σχήμα της ΠΑΕ ΟΛΥΜΠΙΑΚΟΣ μαζί με άλλους δέκα εφοπλιστές υπό τον Σταύρο Νταϊφά και την δεκαετία του 1980 διετέλεσε για βραχύ χρονικό διάστημα πρόεδρος της ΠΑΕ Ολυμπιακός.

## Παραπομπές


Κατηγορία:Έλληνες εφοπλιστές
Κατηγορία:Πρόεδροι Ολυμπιακού Σ.Φ.Π. (ποδόσφαιρο)
Κατηγορία:Πρόεδροι της Ένωσης Ελλήνων Εφοπλιστών
Πάνορμος Σκοπέλου

Ο **Πάνορμος** είναι οικισμός και παραλία της Σκοπέλου στην Περιφερειακή Ενότητα Σποράδων.

## Γενικά στοιχεία
Ο Πάνορμος βρίσκεται στις νοτιοδυτικές ακτές του νησιού στον μυχό του ομώνυμου όρμου σε υψόμετρο 5 μέτρα και σε απόσταση περίπου 13 χλμ. δυτικά από το λιμάνι της Σκοπέλου ή Χώρας Σκοπέλου. Είναι δημοφιλής τουριστικός προορισμός του νησιού λόγω της φυσικής ομορφιάς του  όρμου, ο οποίος είναι καλά προστατευμένος από τους ανέμους. Η παραλία του είναι βοτσαλωτή μήκους περίπου 600 μέτρων με πεντακάθαρα και καταγάλανα νερά. 

Το χωριό αναφέρεται επίσημα ως ξεχωριστός οικισμός για πρώτη φορά το 1981 να απογράφεται στον Δήμο Σκοπέλου. Σύμφωνα με το σχέδιο Καλλικράτης και την τροποποίησή του Κλεισθένης Ι ανήκει στην κοινότητα Σκοπέλου που υπάγεται στο Δήμο Σκοπέλου ενώ σύμφωνα με την απογραφή 2011 έχει πληθυσμό 76 κατοίκους.
## Παραπομπές


Κατηγορία:Σκόπελος
Rivian R2

Το **Rivian R2** είναι ένα επερχόμενο αμιγώς ηλεκτρικό SUV μεσαίου μεγέθους από την αμερικανική αυτοκινητοβιομηχανία Rivian (Ρίβιαν).

## Ιστορία
To Rivian R2 αποκαλύφθηκε επίσημα στις 7 Μαρτίου 2024, μαζί με το μικρότερο R3 και R3X. Πρόκειται για ένα μεσαίου μεγέθους SUV με δύο σειρές καθισμάτων. Η προτεινόμενη τιμή λιανικής - ένα σημαντικό σημείο μάρκετινγκ για το μοντέλο - είναι 45.000 δολάρια, μια σημαντικά πιο προσιτή τιμή σε σύγκριση με αυτή του R1S, το οποίο ξεκινά από σχεδόν 75.000 δολάρια. Το R2 προγραμματίζεται να πωληθεί παγκοσμίως, με τη Rivian να εισέρχεται επίσημα και στην ευρωπαϊκή αγορά και το μοντέλο να αποτελεί το πρώτο που θα πωλείται σε χώρες έξω από τις Ηνωμένες Πολιτείες και τον Καναδά.

## Προδιαγραφές
Η εταιρεία Rivian δεν έχει ακόμη αποκαλύψει συγκεκριμένες λεπτομέρειες για την μπαταρία του R2, αλλά αποκάλυψε ότι χρησιμοποιεί 4.695 κυλινδρικές κυψέλες, οι οποίες μπορούν να φορτιστούν από το 10% έως το 80% σε λιγότερο από 30 λεπτά, και ότι έχει εύρος λειτουργίας (αυτονομία) 300 μίλια (480 χιλιόμετρα) όταν είναι πλήρως φορτισμένη.

Το Rivian R2 θα προσφέρεται σε τρεις επιλογές κινητήρα· μονοκινητήρα που κινεί τον πίσω άξονα, διπλοκινητήρα με σύστημα τετρακίνησης, και τρικινητήρα με σύστημα τετρακίνησης.

## Παραπομπές

## Εξωτερικοί σύνδεσμοι
* R2 Official website

Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα
Κατηγορία:Μοντέλα Rivian
Νικόλας Λαιμός

Ο **Νικόλας Λαιμός** είναι Έλληνας εφοπλιστής.

## Βιογραφία

Είναι γιος του εφοπλιστή Σπύρου Α. Λαιμού και κατάγεται από εφοπλιστική οικογένεια από τις Οινούσσες της Χίου.

Το 2003 ίδρυσε την ναυτιλιακή εταιρία Enesel, η οποία προήλθε από συγχώνευση των εταιριών του Shipping Agencies, που είχε ιδρύσει το 1959, και Sealuck Shipping Corporation. Υπήρξε μέλος του διοικητικού συμβουλίου της Ένωσης Ελλήνων Εφοπλιστών για τέσσερις θητείες.

Το 1952 δώρισε στις Οινούσσες το Μνημείο του Αφανή Ναύτη, έργο του γλύπτη Λάζαρου Λαμέρα και το 1965 δημιούργησε το Ναυτικό Μουσείο Οινουσσών. Το 2021 χρηματοδότησε με 650.000 ευρώ τη μελέτη για το αρχιτεκτονικό προσχέδιο της αναβάθμισης του Εθνικού Αρχαιολογικού Μουσείου.

Έχει αποκτήσει με την Ειρήνη Δοξιάδη δύο παιδιά, τον Φίλιππο και τον Αντώνιο.

## Παραπομπές


Κατηγορία:Έλληνες εφοπλιστές
Πάπας και Πατριάρχης Αλεξανδρείας και πάσης Αφρικής

**Πάπας και Πατριάρχης Αλεξανδρείας και πάσης Αφρικής** είναι ο τίτλος του προκαθημένου του Ελληνορθόδοξου «πρεσβυγενούς» Πατριαρχείου Αλεξανδρείας.  Ο Πατριάρχης Αλεξανδρείας έχει τον επίσημο τίτλο *«Ἡ Αὐτοῦ Θειοτάτη Μακαριότης ὁ Πάπας καί Πατριάρχης τῆς Μεγάλης Πόλεως Ἀλεξανδρείας, Λιβύης, Πενταπόλεως Αἰθιοπίας, πάσης γῆς Αἰγύπτου καί πάσης Ἀφρικῆς, Πατήρ Πατέρων, Ποιμήν Ποιμένων, Ἀρχιερεύς Ἀρχιερέων, τρίτος καί δέκατος τῶν Ἀποστόλων καί Κριτής τῆς Οἰκουμένης»*  Από όλους τους Ορθόδοξους Πατριάρχες, μόνο ο Πατριάρχης Αλεξανδρείας φέρει τον τίτλο του Πάπα. 

Από το 2004, τον τίτλο φέρει ο Πατριάρχης Θεόδωρος Β', ως 116ος διάδοχος του θρόνου του Αγίου Μάρκου. 

Η εκκλησία της Αλεξάνδρειας είναι από τις παλαιότερες και στα δίπτυχα της Ορθόδοξης Εκκλησίας ακολουθεί, ως δευτερόθρονη, την Κωνσταντινούπολη και προηγείται της Αντιόχειας.

Τον ίδιο, ακριβώς, τίτλο φέρει και ο προκαθήμενος της Προχαλκηδόνιας Κοπτικής Ορθόδοξης Εκκλησίας. Από το 2012, ο Θεόδωρος Β΄ φέρει τον τίτλο του *Πάπα Αλεξανδρείας και Πατριάρχη της Έδρας του Αγίου Μάρκου*, ως 118ου διαδόχου του στην Κοπτική Εκκλησία. 

## Ιστορικό τίτλου
Σύμφωνα με τον έκτο κανόνα της Α' Οικουμενικής Συνόδου (325) και τον δεύτερο κανόνα της Β' Οικουμενικής Συνόδου (381), η εξουσία του Επισκόπου Αλεξανδρείας εκτεινόταν «σε όλη την Αρχαία Αίγυπτο»  . Πριν την επικράτηση της Βυζαντινής Αυτοκρατορίας, η Αλεξάνδρεια ήταν το κύριο χριστιανικό κέντρο στην Ανατολή.

Από τα μέσα του 3ου αιώνα ο Επίσκοπος Αλεξανδρείας φέρει τον τιμητικό τίτλο του Πάπα. Ο πρώτος προκαθήμενος της Αλεξανδρινής Εκκλησίας που αναφέρεται ως Πάπας ήταν ο Ηρακλής της Αλεξάνδρειας.(231–248)   Από το 451 καθιερώθηκε και ο τίτλος Πατριάρχης για τον Επίσκοπο Αλεξανδρείας.

Συνδέεται με το όνομα του Πατριάρχη Θεόφιλου Β', ένας θρύλος για την επίλυσή της διαμάχης μεταξύ του Βυζαντινού Αυτοκράτορα Βασιλείου Β' και του Πατριάρχη Κωνσταντινουπόλεως Σέργιου Β',  περίπου το 1015, για την οποία απονεμήθηκε στον Ύπατο Ιεράρχη Αλεξανδρείας ο τίτλος *«Κριτής της Οικουμένης»*, έχοντας λάβει το δικαίωμα να φοράει δύο επιτραχήλια και Παπική τιάρα. 

Ο Πατριάρχης Μελέτιος Β' (1926-1935) επέκτεινε τη δικαιοδοσία του Πατριαρχείου Αλεξανδρείας σε όλη την Αφρική, αντικαθιστώντας στον τίτλο του Πατριάρχη Αλεξανδρείας τις λέξεις «πάσης Αιγύπτου» με «πάσης Αφρικής».

Από τις 9 Οκτωβρίου 2004, ο Θεόδωρος Β' είναι προκαθήμενος της Ορθόδοξης Εκκλησίας της Αλεξάνδρειας.

## Δείτε επίσης
* Κατάλογος προκαθημένων της Αλεξανδρινής Ορθόδοξης Εκκλησίας

## Παραπομπές


## Εξωτερικοί σύνδεσμοι
* 

Κατηγορία:Χριστιανικοί θρησκευτικοί τίτλοι και βαθμοί
Μανώλης Κουλουκουντής

Ο **Μανώλης Κουλουκουντής** (1898 - 1988) ήταν Έλληνας εφοπλιστής και θεωρείται σημαντική προσωπικότητα της ελληνικής ναυτιλίας.

## Βιογραφία

Γεννήθηκε στην Κάσο και ήταν γιος του εφοπλιστή Ηλία Κουλουκουντή.

Ίδρυσε μαζί με τον Μηνά Ρεθύμνη την ναυτιλιακή εταιρία «Rethimnis Kulukundis Ltd.» με έδρα το Λονδίνο. Το 1935 ίδρυσε την Ελληνική Επιτροπή Ναυτιλιακής Συνεργασίας του Λονδίνου. Παραμονές του Β΄ Παγκοσμίου Πολέμου η εταιρεία του αριθμούσε 37 φορτηγά σκάφη και 60 εμπορικά πλοία.

Κατά τη διάρκεια του Β΄ Παγκοσμίου Πολέμου, ο Κουλουκουντής εγκαταστάθηκε στη Νέα Υόρκη, όπου και αναδείχθηκε σε ηγετικό μέλος της ομάδας των Ελλήνων εφοπλιστών. Με την ιδιότητα του προέδρου των Ελλήνων Εφοπλιστών Νέας Υόρκης πρότεινε στην ελληνική εξόριστη κυβέρνηση να ζητήσει από την αμερικανική κυβέρνηση την παραχώρηση πλοίων της σε αυτή και τη διαχείρισή τους από Έλληνες εφοπλιστές. Η πρόταση βρήκε ανταπόκριση από την αμερικανική κυβέρνηση και ο Κουλουκουντής μαζί με άλλους εφοπλιστές παρέλαβαν τα πρώτα πλοία "Liberty".

Μετά τον πόλεμο, ο Κουλουκουντής διαδραμάτισε καθοριστικό ρόλο στη συμφωνία αγοράς 100 πλοίων "Liberty" από την αμερικανική κυβέρνηση. Ο ίδιος θα αποκτήσει τον δεύτερο μεγαλύτερο αριθμό πλοίων "Liberty" (11 συνολικά).

Την δεκαετία του 1950, ο Κουλουκουντής βρέθηκε στο επίκεντρο της κριτικής λόγω της συμφωνίας στην οποία προχώρησε με άλλους εφοπλιστές με τον γερουσιαστή Τζόζεφ Μακάρθυ να απέχουν από μεταφορά προϊόντων σε κομμουνιστικές χώρες. Η κυβέρνηση Ντουάιτ Αϊζενχάουερ αντέδρασε στη συμφωνία αυτή επικρίνοντας τον γερουσιαστή για παρέμβαση στην χάραξη της εξωτερικής πολιτικής. 

Την δεκαετία του 1960 οι ναυτιλιακές εταιρίες του κήρυξαν χρεοκοπία, αν και ο ίδιος παρέμεινε στη ναυτιλία ιδρύοντας νέα εταιρία. Κατά τη ναυτιλιακή κρίση της δεκαετίας του 1980, ο Κουλουκουντής, λόγω λανθασμένων επιλογών, απώλεσε το μεγαλύτερο μέρος του στόλου του.

Είχε διατελέσει πρόεδρος της «Κασιακής Αδελφότητας Αμερικής» και μέλος του διοικητικού συμβουλίου της Ένωσης Ελλήνων Εφοπλιστών επί πολλά έτη.

Πέθανε στη Νέα Υόρκη.

## Παραπομπές


Κατηγορία:Έλληνες εφοπλιστές